5.4.2023.
HR
Službeni list Europske unije
C 125/65 srijeda, 14. rujna 2022.
37. poziva Komisiju i države članice da potiču izravno uključivanje lokalnih i regionalnih vlasti u osmišljavanje i provedbu projekata, među ostalim izradom detaljnih smjernica za primjenu i izgradnjom njihovih kapaciteta za provedbu novog europskog Bauhausa; potiče regionalne i lokalne vlasti da istraže na koji način lokalne kulturne institucije mogu imati koristi od provedbe načela novog europskog Bauhausa, posebno za smanjenje njihova klimatskog otiska;
38. u tom pogledu ističe da pripremno djelovanje koje se odnosi na „Platformu za upravljanje znanjem novog europskog Bauhausa” u proračunu za 2022.
može pomoći u pojednostavljenju smjernica i razmjeni informacija o mogućnostima financiranja za potencijalne podnositelje zahtjeva te da se od 2023.
nadalje može dodatno proširiti;
39. naglašava važnost veće fleksibilnosti lokalnih i regionalnih vlasti u eksperimentiranju s projektima novog europskog Bauhausa i ističe potencijal regulatornog izoliranog okruženja za poticanje inovacija u okviru kružnoga gospodarstva i novog europskog Bauhausa;
40. smatra da bi novi europski Bauhaus trebao biti dio šireg kulturnog plana za Europu; ističe da bi novi europski Bauhaus trebao prihvatiti i promicati neiskorišteni potencijal kulturnih i kreativnih sektora i industrija, uključujući kulturne stvaratelje, kao pokretača održivoga gospodarskog rasta i izvora inovativnih, visokokvalitetnih usluga i proizvoda, jamčenjem uključenosti kulturnih i kreativnih sektora i industrija, uz potporu ciljanih smjernica i otvaranjem novih prilika za suradnju, uzajamno učenje, izgradnju kapaciteta i kulturnu razmjenu, te uz istodobno jamčenje poštenih radnih uvjeta i pravedne naknade za sve uključene; naglašava da bi trebalo promicati ekološku održivost kulturnih događanja povezanih s novim europskim Bauhausom;
41. poziva Komisiju da dopusti Parlamentu da se aktivnije uključi u relevantna tijela novog europskog Bauhausa, kao što je okrugli stol na visokoj razini;
42. poziva da budući laboratorij novog europskog Bauhausa doprinese istraživanju i inovacijama unutar ključnih područja novog europskog Bauhausa; ističe potrebu za time da budući laboratorij za novi europski Bauhaus izdaje inovativne preporuke, da surađuje s drugim institucijama, nacionalnim, regionalnim i lokalnim vladama i dionicima, uključujući civilno društvo i skupine aktivne u zajednici, te da uspostavi jasna i transparentna pravila za rad i izvješćivanje u skladu s tom inicijativom; potiče Komisiju da ubrza uvođenje laboratorija i osigura mu odgovarajuća sredstva;
43. pozdravlja uspostavu festivala novog europskog Bauhausa i godišnje nagrade novog europskog Bauhausa, koji bi trebali odražavati bogatu kulturnu raznolikost Unije i nastojati ostvariti sinergije s drugim relevantnim europskim nagradama i događanjima; ističe važnost organiziranja događanja u okviru novog europskog Bauhausa diljem Europe kako bi se doprlo do većeg broja ljudi i podigla razina osviještenosti o inicijativi, među ostalim posebnim događanjima, festivalima i uspostavom Europske godine novog europskog Bauhausa;
44. poziva Komisiju da planira odredišta godišnjeg festivala novog europskog Bauhausa uzimajući u obzir europske gradove koje je UNESCO odabrao kao „Svjetske prijestolnice arhitekture”; predlaže da se festival novog europskog Bauhausa održi u gradovima EU-a koji su odabrani kao Svjetske prijestolnice arhitekture kako bi se poboljšalo promicanje europske arhitekture i inovacija;
45. poziva Komisiju da otvori i redovito ažurira digitalnu, javnu i lako dostupnu bazu podataka projekata i aktivnosti novog europskog Bauhausa kako bi rezultati te inicijative bili vidljiviji, kako bi se novi europski Bauhaus dodatno razvijao na temelju najboljih praksi, uključujući u okviru kulturnog sektora, te kako bi se poboljšali razmjena znanja, istraživanje i razvoj;
46. poziva na to da se povećaju napori novog europskog Bauhausa u pogledu komunikacije, informiranja i vidljivosti, uz poštovanje višejezičnosti, kako bi se povećalo znanje, potpora i sudjelovanje građana u inicijativi, posebno participativnim aktivnostima informiranja javnosti, među ostalim putem društvenih medija i digitalnih publikacija, kao što su kampanje za